pythainlp/thai-wiki-dataset-v4 huggingface dataset:
คลื่นความร้อนในประเทศญี่ปุ่น พ.ศ. 2561

ตลอดช่วงฤดูร้อน พ.ศ. 2561 มีคลื่นความร้อนสูงเป็นประวัติการณ์ที่ส่งผลกระทบต่อพื้นที่ขนาดใหญ่ของประเทศญี่ปุ่น หลายพื้นที่มีอุณหภูมิสูงกว่า 35 องศาเซลเซียส (95 องศาฟาเรนไฮต์) และเมืองคูมางายะ ได้รับการบันทึกอุณหภูมิสูงสุดที่ 41.1 องศาเซลเซียส (106.0 องศาฟาเรนไฮต์) ในวันที่ 23 กรกฎาคม – ซึ่งเป็นระดับสูงสุดที่เคยเกิดขึ้นในประเทศญี่ปุ่น อย่างน้อย 80 รายเสียชีวิตจากสาเหตุที่เกี่ยวข้องกับความร้อน และอย่างน้อย 22,000 รายเป็นลมเพราะความร้อน โดยต้องเข้ารับการรักษาในโรงพยาบาล
สาระสำคัญ.
หลังจากน้ำท่วมและโคลนถล่มที่เกิดขึ้นตั้งแต่ปลายเดือนมิถุนายนถึงกลางเดือนกรกฎาคมปี พ.ศ. 2561 ได้มีคลื่นความร้อนที่แผ่กระจายไปทั่วแผ่นดินใหญ่ของประเทศญี่ปุ่น ในจังหวัดที่ได้รับผลกระทบจากอุทกภัยและแผ่นดินถล่ม ทั้งจังหวัดฮิโรชิมะ, โอกายามะ และเอฮิเมะ มีผู้ป่วย 145 รายที่เข้ารับการรักษาในโรงพยาบาลโดยเป็นลมเพราะความร้อนเนื่องจากอุณหภูมิสูงขึ้นกว่า 35 องศาเซลเซียส (95.0 องศาฟาเรนไฮต์) เมื่อวันที่ 15 กรกฎาคม สถานีตรวจการเปลี่ยนแปลงสภาพอากาศ 200 แห่งจาก 927 สถานีในเครือข่ายการสังเกตการณ์ทั่วประเทศได้บันทึกอุณหภูมิสูงสุดที่เกิน 35 องศาเซลเซียส (95.0 องศาฟาเรนไฮต์) จากนัน ในวันที่ 23 กรกฎาคม พบว่ามีอุณหภูมิสูงถึง 41.1 องศาเซลเซียส (106.0 องศาฟาเรนไฮต์) ในเมืองคูมางายะซึ่งอยู่ห่างทางตะวันตกเฉียงเหนือของโตเกียว 65 กิโลเมตร (40 ไมล์) นับเป็นอุณภูมิสูงสุดเท่าที่เคยมีมาของประเทศญี่ปุ่น เมืองหลายแห่งได้บันทึกอุณหภูมิไว้ที่ 40 องศาเซลเซียส (104 องศาฟาเรนไฮต์) ในวันดังกล่าว ส่วนในนครเกียวโตมีอุณหภูมิสูงกว่า 38 องศาเซลเซียส (100 องศาฟาเรนไฮต์) ต่อเนื่องเป็นเวลาเจ็ดวันเป็นครั้งแรกนับตั้งแต่เริ่มบันทึกสถิติไว้ในคริสต์ศตวรรษที่ 19 
ในวันที่ 24 กรกฎาคม กรมอุตุนิยมวิทยาญี่ปุ่น (JMA) เรียกเหตุการณ์นี้ว่าเป็นภัยธรรมชาติ และชี้ให้เห็นว่าหลายพื้นที่ "กำลังมีระดับความร้อนมากเป็นประวัติการณ์"
สาเหตุ.
จากการวิเคราะห์ของกรมอุตุนิยมวิทยาญี่ปุ่น ณ วันที่ 10 สิงหาคม พ.ศ. 2561 อุณหภูมิที่สูงเป็นประวัติการณ์ตั้งแต่กลางเดือนกรกฎาคมเป็นผลมาจากทั้งความกดอากาศสูงจากแปซิฟิก และความกดอากาศสูงจากทิเบต ที่ยังคงขยายตัวเข้ามาใกล้กับญี่ปุ่นซึ่งส่งผลให้มีสภาพอากาศที่มีแดดต่อเนื่อง และอุณหภูมิสูงขึ้น กล่าวได้ว่าความกดอากาศสูงเหล่านี้ส่งผลกระทบอย่างรุนแรงต่อประเทศญี่ปุ่น เนื่องจากกระแสลมกรดกึ่งเขตร้อนยังคงเคลื่อนที่วกเวียนไปทางทิศเหนือ และการก่อตัวของเมฆคิวมูลัสจากการพาความร้อนสะสมที่มีมากใกล้ประเทศฟิลิปปินส์
การเลือกตั้งทั่วไปในกัมพูชา พ.ศ. 2561

การเลือกตั้งทั่วไป  เกิดขึ้นในกัมพูชาเมื่อวันที่ 29 กรกฎาคม พ.ศ. 2561 ซึ่งเปิดให้ลงคะแนนเมื่อ 7.00 น.- 15.00 น.
เนื่องไม่มีฝ่ายค้านที่น่าเชื่อถือ ทำให้การเลือกตั้งนี้ถูกมองเป็นการเสริมสร้างการปกครองแบบพรรคเดียว "โดยพฤตินัย" ในประเทศได้มีประสิทธิภาพอย่างเป็นทางการ และนานาชาติถือว่าเป็นการเลือกตั้งที่หลอกลวง การเลือกตั้งครั้งนี้ทำให้พรรคประชาชนกัมพูชาแลนด์สไลด์ชนะที่ตั้งในรัฐสภากัมพูชาทั้งหมด 125 ที่นั่ง
เจ้าหญิงโนวาล เจ้าหญิงแห่งอัศเศาะอีด

เจ้าหญิงโนวาล เจ้าหญิงแห่งอัศเศาะอีด  เดิม:เจ้าหญิงนอเอลแห่งอัฟกานิสถาน (ประสูติเมื่อวันที่ 6 ธันวาคม พ.ศ. 2523) เป็นพระธิดาใน เจ้าชายมูฮัมมัด ดาวูด พัชทูนยาร์ ข่านแห่งอัฟกานิสถาน ทรงเป็นพระราชนัดดาใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์รัชกาลสุดท้ายของอัฟกานิสถาน และ สมเด็จพระราชินีฮุไมรา เบกุมแห่งอัฟกานิสถาน เมื่อยังทรงพระเยาว์ ทรงเข้าศึกษา ณ โรงเรียนเซนต์โดมินิก เมื่อทรงจบการศึกษาแล้ว ทรงเป็นช่างเจียระไนพลอย ก่อนจะทรงเข้าศึกษาระดับปริญญา ณ มหาวิทยาลัยเว็บเตอร์ กรุงลอนดอน ต่อมาทรงเปิดแบรด์เสื้อผ้าในชื่อของ Noal & Co Ltd ในปี 2544
พระมารดาของนอเอลเป็นนักการทูตหญิงฝีมือเยี่ยมและเป็นบุตรสาวของ นายพลู มูฮัมหมัด อดีตเอกอัครราชทูตอัฟกานิสถานประจำกรุงโรม
เสกสมรส.
พระองค์ทรงเสกสมรสกับ เจ้าชายมูฮัมหมัด อาลี เจ้าชายแห่งซาอิด พระราชโอรสใน พระเจ้าฟูอัดที่ 2 แห่งอียิปต์ เมื่อวันที่ 30 สิงหาคม 2556 พระองค์รับพระราชทานพระอิสริยยศที่ เจ้าหญิงแห่งซาอิด เจ้าหญิงแห่งอียิปต์ พระวรชายา โดยมีแขกเข้าร่วมงานมากมาย อีกทั้งยังมีราชวงศ์ยุโรป ทรงมีพระราชบุตรดังนี้
ปฏิบัติการคอบรา

ปฏิบัติการคอบรา เป็นรหัสนามสำหรับการเปิดฉากการรุกโดยกองทัพสหรัฐที่หนึ่ง (พลโทโอมาร์ แบรดลีย์) 7 สัปดาห์หลังการยกพลขึ้นบก ดีเดย์ ในช่วงการทัพนอร์ม็องดีในสงครามโลกครั้งที่สอง ความมุ่งหมายคือการใช้ผลประโยชน์จากความสับสนของเยอรมันโดยการโจมตีของอังกฤษและแคนาดาบริเวณรอบเมืองก็อง, ในปฏิบัติการกู๊ดว๊ด และบุกทะลวงแนวป้องกันเยอรมันที่ได้ถูกวางแผนเอาไว้ในกองกำลังของเขา ในขณะที่เยอรมันยังไม่ลงตัว เมื่อเส้นทางได้ถูกสร้างขึ้น กองทัพที่หนึ่งสามารถเคลื่อนทัพเข้าสู่บรีทานี เคลื่อนขึ้นไปยังปีกเยอรมันเมื่อปราศจากข้อจำกัดของประเทศรั้วต้นไม้ (bocage) หลังจากเริ่มต้นการรุกอย่างช้าๆรวมตัวเคลื่อนไปข้างหน้า และการต้านทานของเยอรมันได้พังทลายลงในขณะที่ส่วนที่เหลือของหน่วยรบที่แตกหักได้ต่อสู้เพื่อหลบหนีไปยังแม่น้ำแซน การขาดแคลนทรัพยากรในการรับมือสถานการณ์ การตอบสนองของเยอรมันนั้นไร้ผลและทั้งแนวรบนอร์ม็องดีได้พังทะลายลง ปฏิบัติการคอบรา, พร้อมกับการรุกพร้อมกันโดยกองทัพที่สองของอังกฤษและกองทัพแคนาดาที่หนึ่ง เป็นการตัดสินใจในการรักษาชัยชนะของฝ่ายสัมพันธมิตรในการทัพนอร์ม็องดี
มีความล่าช้าหลายครั้งโดยสภาพอากาศที่เลวร้าย ปฏิบัติการคอบร้าได้เริ่มต้นขึ้น เมื่อวันที่ 25 กรกฎาคม ด้วยการทิ้งระเบิดทางอากาศอย่างเข้มข้นจากเครื่องบินรบฝ่ายสัมพันธมิตรหลายพันลำ การสนับสนุนการรุกครั้งนี้ได้ดึงส่วนใหญ่ของยานเกราะเยอรมันไปยังกองทัพอังกฤษและแคนาดาและควบคู่ไปกับการขาดแคลนกำลังคนและเครื่องมืออุปกรณ์ที่สามารถใช้ได้กับเยอรมัน มันเป็นไปไม่ได้สำหรับพวกเขาที่จะสร้างแนวป้องกัน หน่วยทหารของกองทัพน้อยที่ 7 แห่งสหรัฐได้นำสองกองพลในจู่โจมขั้นแรก ในขณะที่เหล่าอื่นๆของกองทัพสหรัฐที่หนึ่งได้สนับสนุนการโจมตีที่ถูกออกแบบเพื่อบีบบังคับหน่วยทหารเยอรมันในสถานที่นี้ การรุดหน้าไปอย่างช้าๆในวันแรกแต่ฝ่ายศัตรูได้เริ่มสลายตัวเมื่อเปลือกการป้องกันได้ถูกแตกหัก โดยวันที่ 27 กรกฎาคม การต้านทานที่ถูกจัดตั้งส่วนใหญ่ได้ถูกพิชิตและกองทัพน้อยที่ 7 และ 8 ได้รุกอย่างรวดเร็ว ได้แบ่งแยกคาบสมุทรโคเตนติน
โดยวันที่ 31 กรกฎาคม กองทัพน้อยที่ 19 ได้ทำลายกองกำลังสุดท้ายที่ต่อต้านกองทัพที่หนึ่ง ซึ่งเกิดขึ้นจากรั้วต้นไม้ การเสริมกำลังได้เคลื่อนไปทางตะวันตกโดยจอมพล กึนเทอร์ ฟอน คลูเกอและได้ใช้ในการโจมตีตอบโต้ต่างๆ, ที่ใหญ่ที่สุดซึ่ง, ปฏิบัติการลึททิช (ปฏิบัติการลีแยฌ) ได้เปิดฉากขึ้น เมื่อวันที่ 7 สิงหาคม ระหว่างมอร์เทนและ Avranches แม้ว่านี้จะนำไปสู่ช่วงการนองเลือดที่สุดในการรบ มันได้ถูกจัดตั้งโดยหน่วยทหารที่หมดเรี่ยวแรงและไม่แข็งแกร่งพอและเป็นความล้มเหลวที่ราคาแพง เมื่อวันที่ 8 สิงหาคม กองกำลังทหารที่เคลื่อนพลมาใหม่ๆของกองทัพสหรัฐที่สามได้เข้ายึดเมือง เลอ ม็อง ก่อนหน้านี้เป็นกองบัญชาการใหญ่ของกองทัพเยอรมันที่ 7 ปฏิบัติการคอบราได้เปลี่ยนความรุนแรงของการรบทางภาคพื้นดินของนอร์มังดีมาเป็นยุทธวิธีการทำสงครามอย่างรวดเร็วและนำไปสู่การสร้างวงล้อมฟาเลส์ และการสูญเสียตำแหน่งเยอรมันในทางตะวันตกเฉียงเหนือของฝรั่งเศส
การกู้ภัยในทะเลทางอากาศ

การกู้ภัยในทะเลทางอากาศ (Air-sea rescue, ASR หรือ A/SR, รู้จักกันในชื่อ ซี-แอร์ รียูสส์) เป็นส่วนหนึ่งของการค้นหาและกู้ภัยสำหรับผู้รอดชีวิตจากเหตุฉุกเฉิน เช่นผู้รอดชีวิตจากเหตุการณ์เรืออัปปางลงสู่ทะเล โดยที่เป็นการกู้ภัยทางอากาศซึ่งใช้เครื่องบินทะเล, เฮลิคอปเตอร์, เรือดำน้ำ, เรือกู้ภัย หรือเรือ โดยมีอุปกรณ์เฉพาะทางหรือเทคโนโลยีที่มีประสิทธิภาพในการช่วย หน่วยทหารหรือพลเรือนสามารถร่วมช่วยเหลือผู้ประสบภัยในทะเลทางอากาศได้
เอเอสอาร์เป็นการช่วยเหลือที่ใช้ในสงครามโดยนักบินที่มีประสบการณ์อย่างมาก นอกจากนี้ขึ้นอยู่กับปฏิบัติการณ์, ความรู้ หรือการโจมตีของนักบินนั้นด้วย เพราะอาจจะเกิดอันตรายขึ้นได้หลายอย่าง ไม่ว่าจะเป็นเครื่องบินผิดพลาด เกิดระบบเสียหาย เป็นต้น
รีเบกกา เชเฟอร์

รีเบกกา ลูซิล เชเฟอร์ (6 พฤศจิกายน ค.ศ. 1967 – 18 กรกฎาคม ค.ศ. 1989) เป็นนักแสดงหญิงชาวอเมริกันและนางแบบ ในช่วงปี ค.ศ. 1980 
โด่งดังมากจากเรื่อง My Sister Sam เมื่อปี 1986 และเป็นนักแสดงวัยรุ่นชื่อดังในยุคนั้น โดยเธอได้รับบทบาทเล็กๆ ในเรื่อง One Life to Live เมื่อปี 1984 จากนั้นมาโด่งดังเรื่อง My sister Sam และเรื่องอื่นๆ
เธอเสียชีวิตจากการฆาตกรรมของ Stalker นามว่า โรเบิร์ต จอห์น บาร์โด ด้วยอาวุธปืน หลังจากที่เขาติดตามเธอจนถึงบ้าน 3 ปีเต็ม ก่อนที่จะถูกเธอไล่กลับไป พร้อมนำอาวุธปืนสังหารเธอในภายหลัง หลังการเสียชีวิตของเธอในปีถัดมา กฎหมายว่าด้วยสิทธิมนุษยชนเรื่องละเมิดสิทธิส่วนบุคคลโดยการติดตาม ถูกผลักดันจากหลายๆฝ่ายของชาวอเมริกัน และถูกบังคับใช้เรื่อยมาตั้งแต่ปี 1990
ปืนคาบชุด

ปืนคาบชุด  คือระบบกลไกปืนชนิดหนึ่งซึ่งใช้หลักการจุดชนวนด้วย "ชุด" (match) ซึ่งทำมาจากเชือกชุบเชื้อไฟเพื่อให้เชือกเกิดการลุกไหม้อย่างช้า ๆ คาบเชือกไว้ด้วยกระเดื่อง ที่มีลักษณะเหมือนหัวงูซึ่งมีลักษณะโค้งงอไปมาเป็นรูปตัว S เมื่อเหนี่ยวไกปืนเพื่อทำการยิง ปลายของชุดก็จะตีลงบนจานชนวนทำให้เกิดประกายไฟลุกไหม้ขึ้นที่เชือกและเข้าไปจุดระเบิดดินปืนที่อยู่ภายใน ทำให้เกิดแรงผลักลูกกระสุนออกไปได้
ประวัติ.
มีการนำมาใช้ในทวีปยุโรปในช่วงปี พ.ศ. 1993 (ค.ศ.1450) ชาวโปรตุเกสได้นำปืนคาบชุดเข้ามาในอาณาจักรอยุธยาช่วงประมาณ 100 ปีหลังจากนั้น ซึ่งอยู่ในรัชสมัยของสมเด็จพระไชยราชาธิราช ซึ่งนำมาใช้สู้รบกับพม่าจนได้รับชัยชนะอย่างง่ายดายในปี พ.ศ. 2089 จนมีการตั้งกองอาสาโปรตุเกสขึ้นมาเพื่อทำหน้าที่สู้รบโดยใช้อาวุธปืนคาบชุด และสอนการใช้อาวุธปืนไฟให้กับชาวไทย และหลังจากนั้น 2 ปี (พ.ศ. 2091) ในสมัยของสมเด็จพระมหาจักรพรรดิ เมื่อเกิด "สงครามคราวเสียพระสุริโยไท" ปืนคาบชุดก็มามีบทบาทในการสู้รบกับพม่าเป็นอย่างมาก
ในปี พ.ศ. 2135 อาวุธปืนได้เข้าเผยแพร่ในสยามอยู่เป็นระยะหนึ่งแล้ว แต่ก็เป็นปืนเล็กเท่านั้น ควาญท้ายช้างพระที่นั่งของสมเด็จพระนเรศวรมหาราชและคนกลางช้างสมเด็จพระเอกาทศรถก็ถูกปืนตาย แม้แต่สมเด็จพระนเรศวรมหาราช เองก็ถูกปืนคาบชุดที่พระหัตถ์หลังฟันพระมหาอุปราชมังสามเกียดสิ้นพระชนม์แล้ว
ไรชส์ค็อมมิสซารีอาทยูเครน

ในช่วงสงครามโลกครั้งที่สอง ไรชส์ค็อมมิสซารีอาทในยูเครน  เป็นหน่วยการปกครองของนาซีเยอรมนีในพื้นที่ส่วนใหญ่ของยูเครน บางส่วนของเบลารุสและโปแลนด์ งานของไรชส์ค็อมมิสซารีอาทคือการทำให้พื้นที่สงบและการแสวงหาผลประโยชน์จากทรัพยากรและประชาชนในพื้นที่ อดอล์ฟ ฮิตเลอร์ได้ออกกฤษฎีกาฟือเรอร์เพื่อกำหนดการปกครองดินแดนตะวันออกที่เพิ่งถูกยึดครองในวันที่ 17 กรกฎาคม 1941 
ก่อนการรุกรานของเยอรมนี ยูเครนเป็นสาธารณรัฐองค์ประกอบของสหภาพโซเวียต มีผู้อาศัยได้แก่ชาวยูเครนร่วมกับชนกลุ่มน้อยชาวรัสเซีย ชาวโปแลนด์ ชาวยิว ชาวเบลารุส ชาวเยอรมัน ชาวโรมานี (ยิปซี) และตาตาร์ไครเมีย พื้นที่นี้เป็นประเด็นสำคัญในการวางแผนของนาซีสำหรับการขยายตัวหลังสงครามของรัฐเยอรมัน
ฮอร์เฮ กิเยร์โม

ฮอร์เฮ กิเยร์โม  เกิดเมื่อวันที่ 1 สิงหาคม พ.ศ. 2489 ณ อาบานา คิวบา อดีตพระสวามีในเจ้าหญิงคริสตีนาแห่งเนเธอร์แลนด์ ฮอร์เฮและเจ้าหญิงคริสตีนาสมรสกันเมื่อวันที่ 28 มิถุนายน 2518 งานเสกสมรสจัดขึ้นที่บาร์ มีแขกมาร่วมงานมากมาย รวมทั้งพระบรมวงศานุวงศ์เนเธอร์แลนด์ หลังจากนั้น พิธีคริสตจักรเกิดขึ้นในเมืองยูเทรกต์ การเสกสมรสในครั้งนี้ทำให้เจ้าหญิงคริสตีนาสูญเสียสิทธิในการสืบราชบัลลังก์รวมทั้งพระบุตรที่จะเกิดขึ้นมาในภายหน้า แต่ยังดำรงพระอิสริยยศเจ้าหญิงแห่งเนเธอร์แลนด์และไม่ต้องลาออกจากฐานันดร ฮอร์เฮเองได้กลายเป็นพระบรมวงศานุวงศ์เนเธอร์แลนด์ทันที โดยเจ้าหญิงคริสตีนาและฮอร์เฮมีพระบุตรร่วมกันดังนี้
ทั้ง 2 หย่ากันเมื่อปี 2539 โดยฮอร์เฮกลับไปอยู่ในลอนดอน ฮูเลียนา กิเยร์โม บุตรสาวคนเล็กได้ไปอยู่กับเขาด้วย แต่บุตรชายคนโตและคนรองได้พำนักกับพระมารดา
ไพเรทส์ออฟมาเลเซีย

ไพเรทส์ออฟมาเลเซีย  เป็นภาพยนตร์แนวคนเกเร ค.ศ. 1964 กำกับโดยอุมแบร์โต เลนซี และนำแสดงโดยสตีฟ รีฟส์ ในบทซันโดกัน ภาพยนตร์เรื่องนี้เป็นภาคต่อของ"ซันโดกันมหาราช" ซึ่งได้รับการกำกับโดยเลนซีเช่นกัน
"ไพเรทส์ออฟมาเลเซีย" เป็นเรื่องราวของกบฏมาเลเซียนามว่าซันโดกัน ผู้ร่วมกับกลุ่มคนทรยศ โดยพยายามขัดขวางนายพลอังกฤษที่ชั่วร้ายจากการบังคับให้สุลต่านฮัสซิมที่ดีต้องสละราชบัลลังก์
เรื่องย่อ.
ลอร์ดเจมส์ กิลลิงก์ ที่โหดร้าย ผู้ซื่อสัตย์ต่อสมเด็จพระราชินีนาถวิกตอเรียแห่งสหราชอาณาจักร เป็นผู้ปกครองดินแดนเกาะบอร์เนียวและมาเลเซีย ศัตรูตัวฉกาจของเขาคือโจรสลัดชาวอินเดียนามว่าซันโดกัน ผู้มาพร้อมกับ"เสือ"ในการโจมตีอย่างต่อเนื่องกับกองทัพอังกฤษ
เวลานี้ ซันโดกันปะทะกับข้าหลวงอีกครั้ง เพราะกิลลิงก์กำลังไล่ล่าเตรมัล-ไนก์ ซึ่งเป็นชาวฮินดูที่หนีการควบคุมโดยนโยบายอังกฤษ ผู้ที่อยู่ในการค้นหาความรักที่หายไป เตรมัล-ไนก์ พูดคุยกับซันโดกันเกี่ยวกับความลับของลัทธิฮินดูที่บูชาเทวีโลหิตกาลี เหล่าลัทธินี้ได้ลักพาตัวที่รักของเขา และซันโดกันกำลังเตรียมพร้อมสำหรับการต่อสู้กับกิลลิงก์ใหม่ ผู้ลักพาตัวคนรักของเตรมัล-ไนก์ ซึ่งหลบหนีไปอย่างน่าสงสัยจากห้องใต้ตึกสำหรับขังนักโทษ
การสร้าง.
ได้มีการให้เครดิตบทภาพยนตร์"ไพเรทส์ออฟมาเลเซีย" แก่วิกตอร์ อันเดรส กาเตนา, ไจเม โกมัส จิล และอูโก ลีเบราโตเร ภาพยนตร์เรื่องนี้ได้รับการดัดแปลงโดยลีเบราโตเร และอิงจากนิยายของเอมิลโล ซัลการี
การเปิดตัว.
"ไพเรทส์ออฟมาเลเซีย" ได้รับการเปิดตัวในประเทศอิตาลีในวันที่ 16 ตุลาคม ค.ศ. 1964 ซึ่งภาพยนตร์มีความยาว 110 นาที
สดุดีจอมราชา

สดุดีจอมราชา เป็นบทเพลงเฉลิมพระเกียรติพระบาทสมเด็จพระวชิรเกล้าเจ้าอยู่หัว จัดทำโดยกระทรวงวัฒนธรรม เริ่มใช้ตั้งแต่ปี พ.ศ. 2561 แทนเพลงสดุดีมหาราชา
ประวัติ.
รัฐบาลกำหนดจัดงานเฉลิมพระเกียรติพระบาทสมเด็จพระวชิรเกล้าเจ้าอยู่หัวในวันที่ 28 กรกฎาคม พ.ศ. 2561 จึงมอบหมายให้กระทรวงวัฒนธรรมจัดทำเพลงเฉลิมพระเกียรติขึ้นเพื่อใช้ในการขับร้องถวายพระพรชัยมงคลในโอกาสสำคัญต่าง ๆ แทนเพลงสดุดีมหาราชา โดยจัดตั้งคณะกรรมการขึ้นมาชุดหนึ่งขึ้นเพื่อพิจารณาบทเพลงที่แต่งขึ้นใหม่ 8 เพลง ประกอบด้วยผู้บริหารกระทรวงวัฒนธรรม ศิลปินแห่งชาติ นักแต่งเพลง นักดนตรี ตลอดจนสมาคมและมูลนิธิที่มีความเชี่ยวชาญด้านการแต่งเพลง ดนตรี และการขับร้อง โดยนคร ถนอมทรัพย์ ศิลปินแห่งชาติ สาขาศิลปะการแสดง (ดนตรีสากล) เป็นประธานคณะกรรมการชุดดังกล่าว
จากนั้น กระทรวงวัฒนธรรมได้เชิญผู้ทรงคุณวุฒิทางภาษาและดนตรีมาร่วมพิจารณาบทเพลงที่เหมาะสม 2 บทเพลงเพื่อเสนอต่อคณะรัฐมนตรีในวันที่ 3 กรกฎาคม ซึ่งได้เลือกบทเพลงสดุดีจอมราชา
ต่อมา ในวันที่ 11 กรกฎาคม พ.ศ. 2561 วีระ โรจน์พจนรัตน์ รัฐมนตรีว่าการกระทรวงวัฒนธรรมเป็นประธานแถลงข่าวบทเพลงเฉลิมพระเกียรติพระบาทสมเด็จพระวชิรเกล้าเจ้าอยู่หัว ณ หอประชุมเล็ก ศูนย์วัฒนธรรมแห่งประเทศไทย
สำนักงานปลัดกระทรวงวัฒนธรรมมีหนังสือที่ วธ 0203.4/3109 ลงวันที่ 26 กรกฎาคม ถึงสำนักงานวัฒนธรรมจังหวัดทุกจังหวัด ให้เปลี่ยนแปลงเนื้อเพลงท่อน "อุ่นไอรักจากฟ้าเรืองรอง" เป็น "อุ่นไอจากฟ้าเรืองรอง" โดยให้เริ่มใช้ตั้งแต่วันที่ 28 กรกฎาคม
จากนั้น เมื่อวันที่ 21 พฤษภาคม พ.ศ. 2562 ได้มีการเผยแพร่เพลงสดุดีจอมราชา ฉบับใหม่ เพื่อเฉลิมพระเกียรติ พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี ซึ่งได้เปลี่ยนแปลงเนื่อร้องใหม่ จาก "ถวายพระพรจอมราชัน ธ อนันต์ปรีชาชาญ" เป็น "ถวายพระพรองค์ราชินี คู่บารมีองค์ราชัน" และ "งามตระการสมขัตติยะไทย" เป็น "งามตระการเคียงขัตติยะไทย"
และ "มหาวชิราลงกรณ มิ่งขวัญปวงชนชาวไทย" เป็น "มหาราชา ราชินี มิ่งขวัญปวงชนชาวไทย"
หลักเกณฑ์การใช้เพลง.
สำนักนายกรัฐมนตรีได้กำหนดหลักเกณฑ์การใช้เพลงเพื่อเป็นแนวทางการปฏิบัติ ดังนี้
กรณีส่วนราชการ หน่วยงานของรัฐ หรือรัฐวิสาหกิจ ให้ใช้ในงานพระราชพิธี รัฐพิธีหรืองานพิธีที่จัดขึ้น หรือในโอกาสอันควรเพื่อแสดงออกซึ่งความจงรักภักดีและเป็นการเฉลิมพระเกียรติพระบาทสมเด็จพระวชิรเกล้าเจ้าอยู่หัว
กรณีสถานศึกษาของภาครัฐและภาคเอกชน ให้ใช้ประกอบการเรียนการสอน หรือในโอกาสอันควรเพื่อส่งเสริมให้เยาวชนเกิดความสำนึกในพระมหากรุณาธิคุณและเฉลิมพระเกียรติพระบาทสมเด็จพระวชิรเกล้าเจ้าอยู่หัว
กรณีเอกชน ให้ใช้เฉพาะงานพิธีที่เอกชนจัดขึ้นหรือในโอกาสอันควรเพื่อเป็นการแสดงออกซึ่งความจงรักภักดีและเป็นการเฉลิมพระเกียรติพระบาทสมเด็จพระวชิรเกล้าเจ้าอยู่หัว แต่ทั้งนี้ ไม่ให้ใช้ในงานพิธีส่วนบุคคลโดยเฉพาะหรืองานพิธีที่เกี่ยวกับประเพณีท้องถิ่นหรือชุมชน
ราชวงศ์เหลียง

ราชวงศ์เหลียง  หรือที่รู้จักในชื่อ ราชวงศ์เหลียงใต้ ราชวงศ์ที่ 3 ของ ราชวงศ์ใต้ แห่ง ยุคราชวงศ์เหนือ-ใต้ ตั้งอยู่ใน จีนตะวันออก และ จีนใต้ ถูกแทนที่โดย ราชวงศ์เฉิน ใน ค.ศ. 557 ซึ่งรัฐกันชนเล็ก ๆ ราชวงศ์เหลียง (ค.ศ. 555–587) ได้สืบทอดเจตนารมณ์ของราชวงศ์เหลียงต่อกระทั่งสิ้นสุดลงใน ค.ศ. 587
หลง/เหงา/รัก

หลง/เหงา/รัก  เป็นภาพยนตร์โรแมนติกคอเมดี้ ดราม่า จากประเทศสหรัฐอเมริกา ออกฉายเมื่อ ค.ศ. 2003 เขียนบทและกำกับโดยโซเฟีย คอปโปลา นำแสดงโดย บิล เมอร์เรย์ รับบทเป็นนักแสดงสูงอายุชื่อบ็อบ แฮร์ริส ซึ่งได้ผูกมิตรกับนักศึกษาจบใหม่ชื่อชาร์ลอตต์ (รับบทโดยสการ์เลตต์ โยแฮนสัน) ในโรงแรมแห่งหนึ่งในเมืองโตเกียว ประเทศญี่ปุ่น
หาดยูทาห์

ยูทาห์ เป็นที่รู้จักกันดีคือ หาดยูทาห์ เป็นรหัสนามสำหรับหนึ่งในห้าส่วนของฝ่ายสัมพันธมิตรเข้ารุกฝรั่งเศสภายใต้การยึดครองของเยอรมันในการยกพลขึ้นบกที่นอร์ม็องดี เมื่อวันที่ 6 มิถุนายน ค.ศ. 1944 (ดีเดย์) ในช่วงสงครามโลกครั้งที่สอง สุดทางด้านตะวันตกของทั้งห้าส่วนรหัสนามของการยกพลขึ้นบกชายหาดนอร์ม็องดี ยูทาห์อยู่บนคาบสมุทรโคเทนติน ทางตะวันตกของปากทางแม่น้ำ Douve และ Vire การยกพลสะเทิ้นน้ำสะเทิ้นบกที่ยูทาห์ได้ทำหน้าที่โดยกองกำลังทหารแห่งกองทัพสหรัฐ ด้วยการขนส่งทางทะเล การระดมยิงปินใหญ่ของกองเรือที่ดำเนินการโดยกองทัพเรือสหรัฐและหน่วยป้องกันชายฝั่ง เช่นเดียวกับส่วนหนึ่งจากกองทัพเรืออังกฤษ ดัตช์ และฝ่ายสัมพันธมิตรอื่นๆ
วัตถุประสงค์ที่ยูทาห์เป็นการรักษาหัวหาดบนคาบสมุทรโคเทนติน ที่ตั้งเป็นท่าเรือที่สำคัญในแชร์บัวก์ การจู่โจมสะเทิ้นน้ำสะเทิ้นบก ส่วนใหญ่โดยกองพลทหารราบที่ 4 แห่งสหรัฐและกองพันรถถังที่ 7 ได้รับการสนับสนุนโดยการโดดร่มลงสู่พื้นโดยกองพลทหารโดดร่มที่ 82 และที่ 101 ความมุ่งหมายที่จะปิดล้อมคาบสมุทรโคเทนตินอย่างรวดเร็ว ป้องกันไม่ให้เยอรมันมาเสริมกำลังที่แชร์บัวก์ และเข้ายึดท่าเรือให้เร็วที่สุดเท่าที่เป็นไปได้ ยูทาห์พร้อมกับสวอร์ดบนปีกตะวันออก ได้ถูกเพิ่มเข้าไปในแผนการรุกรานในเดือนธันวาคม ค.ศ. 1943 การเปลี่ยนแปลงครั้งนี้เป็นสองเท่าของการรุกรานและความจำเป็นที่ต้องล่าช้านานเป็นเดือนเพื่อเพิ่มเรือยกพลขึ้นบกและคนที่สามารถจะรวบรวมได้ในอังกฤษ กองกำลังฝ่ายสัมพันธมิตรได้เข้าโจมตียูทาห์ต้องเผชิญกับสองกองพันของกรมทหารแกรนาเดียร์ที่ 919 ส่วนหนึ่งของกองพลทหารราบสตาติกที่ 709 ในขณะที่การปรับปรุงป้อมปราการได้รับการอนุมัติโดยภายใต้การนำโดยจอมพล แอร์วิน รอมเมิล ได้เริ่มต้นในเดือนตุลาคม ค.ศ. 1943 กองกำลังทหารที่ได้รับมอบหมายให้ทำการปกป้องพื้นที่บริเวณนั้นส่วนใหญ่เป็นทหารเกณฑ์ที่ไม่ใช่ชาวเยอรมัน
ดีเดย์ที่ยูทาห์ เริ่มต้นที่เวลา 1 นาฬิกา 30 นาที เมื่อช่วงแรกของหน่วยทหารโดดร่มได้เดินทางถึง ภารกิจด้วยการรักษาทางแยกที่สำคัญที่ Sainte-Mère-Église และการควบคุมเส้นทางหลวงผ่านทุ่งนาที่ถูกน้ำท่วมหลังยูทาห์เพื่อให้ทหารราบสามารถเข้ารุกในประเทศได้ ในขณะที่เป้าหมายของทหารโดดร่มบางส่วนจะได้รับการตอบสนองอย่างรวดเร็ว ทหารพลโดดร่มหลายนายได้ออกจากพื้นที่ดรอปและไม่สามารถบรรลุเป้าหมายได้ในวันแรก บนชายหาดนั้น ทหารราบและรถถังได้ลงจอดในสี่ระลอก เริ่มต้นที่เวลา 6 นาฬิกา 30 นาที และรักษาความปลอดภัยในพื้นที่อย่างรวดเร็วโดยมีผู้เสียชีวิตน้อยที่สุด ในขณะเดียวกัน ทหารช่างวิศวกรได้ดำเนินการเคลียร์พื้นที่ของสิ่งกีดขวางและทุ่นระเบิด และยังคงมีการเสริมกำลังเพิ่มเติมอีก เมื่อใกล้ถึงดีเดย์ กองกำลังฝ่ายสัมพันธมิตรได้เข้ายึดเพียงประมาณครึ่งหนึ่งของพื้นที่ที่ได้วางแผนเอาไว้และเหล่าทหารของฝ่ายป้องกันเยอรมันยังคงอยู่ แต่หัวหาดปลอดภัย
กองพลทหารราบที่ 4 ได้ลงจอดด้วยจำนวนทหาร 21,000นายบนยูทาห์ที่มีผู้เสียชีวิตจำนวนเพียง นาย พลทหารโดดร่มที่ได้เดินทางมาถึงด้วยร่มชูชีพและเครื่องร่อนจำนวนที่เพิ่มขึ้นอีก 2พันกว่านาย นาย ด้วยผู้เสียชีวิตจำนวน 2,500 นาย ประมาณ 700 นายได้สูญหายในหน่วยช่างวิศวกร กองพันรถถังที่ 70 และเรือขนส่งได้ถูกจมลงโดยศัตรู ความสูญเสียของเยอรมันนั้นยังไม่ทราบ แชร์บัวก์ถูกยึดเมื่อวันที่ 26 มิถุนายน แต่คราวนี้เยอรมันได้ทำลายท่าเรือ ซึ่งไม่ได้นำกลับมาเข้าสู่ปฏิบัติการเต็มรูปแบบจนถึงเดือนกันยายน
ชีชี

อาเดโนร์ เลโอนาร์ดู บากี (เกิด 25 พฤษภาคม ค.ศ. 1961) หรือ ชีชี  เป็นผู้จัดการและอดีตนักฟุตบอลชาวบราซิล เคยเป็นผู้จัดการของทีมชาติบราซิลชุดลุยศึกฟุตบอลโลก 2018 และ 2022 และชุดชนะเลิศโกปาอาเมริกา 2019
ชีชีเริ่มเล่นฟุตบอลอาชีพในปี ค.ศ. 1978 กับสโมสรกาชีอัส ต่อจากนั้นในช่วงปี ค.ศ. 1984–1989 เขาเล่นให้กับอิสโปร์ชีวู-แอรีแอซี, โปร์ตูเกซา และกวารานี ซึ่งเขาได้รับรางวัลในฐานะผู้เล่นที่สำคัญ แต่เมื่อเขาอายุ 27 ปี ก็ยุติการค้าแข้งเนื่องจากปัญหาเจ็บเข่า และเปลี่ยนไปทำหน้าที่ผู้จัดการทีมฟุตบอลในหลาย ๆ สโมสร
ในเดือนมิถุนายน ค.ศ. 2016 ชีชีได้รับการแต่งตั้งให้เป็นหัวหน้าผู้ฝึกสอนของทีมชาติบราซิล และทำให้บราซิลผ่านเข้าสู่ฟุตบอลโลก 2018 รอบสุดท้ายได้เป็นทีมแรก ไม่นับรวมเจ้าภาพอย่างรัสเซีย
เกียรติประวัติ.
ผู้จัดการ.
เวรานอโปลิส
กาชีอัส
เกรมียู
อิงเตร์นาซีโยนัล
คอรินเทียนส์
ทีมชาติบราซิล
ปวงต์ดูว์อ็อก

ปวงต์ดูว์อ็อก  เป็นแหลมที่มีหน้าผาสูงประมาณ 100 ฟุต (30 เมตร) ซึ่งสามารถมองเห็นช่องแคบอังกฤษได้ ตั้งอยู่ริมชายฝั่งตะวันตกเฉียงเหนือของจังหวัดกาลวาโดสในแคว้นนอร์ม็องดี ฝรั่งเศส ในช่วงสงครามโลกครั้งที่สอง ปวงต์ดูว์อ็อกเป็นจุดสูงสุดระหว่างหาดยูทาห์ทางตะวันตกกับหาดโอมาฮาทางตะวันออก กองทัพเยอรมันได้เสริมสร้างพื้นที่ด้วยคอนกรีต ป้อมปืน และหลุมปืน เมื่อครั้งดีเดย์ กลุ่มจู่โจมแห่งกองทัพสหรัฐได้เข้าโจมตีและยึดปวงต์ดูว์อ็อกไว้ได้หลังจากไต่ปีนขึ้นหน้าผา
อาร์มการ์ท ฟ็อน ครัม

อาร์มการ์ท ฟ็อน ครัม  ประสูติเมื่อวันที่ 8 ธันวาคม 2426 ณ ราชอาณาจักรปรัสเซีย เป็นธิดาของ บารอนอัชวินแห่งซิงเออร์ตอฟฟ์-ครัม และ บารอนเนสเฮ็ดวิกแห่งซิงเออร์ตอฟฟ์-ดรีบวร์ก ก่อนจะแต่งงานครั้งแรกกับ เคานต์โบโด ฟ็อน โอเยนฮุสเซน เมื่อวันที่ 24 ตุลาคม 2448 ได้รับบรรดาศักดิ์เป็น เคาน์เตสโบโด ฟ็อน โอเยนฮุสเซน ก่อนจะหย่ากันในปี 2451 ไม่มีบุตร-ธิดาร่วมกัน ต่อมาในวันที่ 4 มีนาคม 2452 อาร์มการ์ทได้เสกสมรสกับ เจ้าชายแบร์นฮาร์ทแห่งลิพเพอ หลังจากเสกสมรสแล้ว ทรงดำรงพระอิสริยยศเป็น เจ้าหญิงแบร์นฮาร์ทแห่งลิพเพอ โดยมีพระบุตรดังนี้
หลังจากพระสวามีสิ้นพระชนม์ในปี 2477 เจ้าหญิงแบร์นฮาร์ทแห่งลิพเพอทรงได้รับพระราชมรดกเป็นปราสาทและที่ดินจังหวัดบรันเดนบู ร่วมกับสามีของอาเลกซิส แพนตคลิดซิ โดยทรงเป็นที่รู้จักในแวดวงสังคมชั้นสูงจากการเสด็จไปทรงร่วมพระราชพิธีอภิเษกสมรสของ เจ้าชายแบร์นฮาร์ทแห่งลิพเพอ-บีสเทอร์เฟ็ลท์ พระโอรส กับ สมเด็จพระราชินีนาถยูเลียนาแห่งเนเธอร์แลนด์ พระสุณิสา
ในช่วงสงครามโลกครั้งที่สอง พระองค์และอเล็กซิสถูกตั้งข้อสังเกตจากท้องถิ่นนาซี ในการเข้าร่วมขบวนการต่อต้านพันเอกสตาลิน ด้วยเหตุนี้ทำให้รถไฟทุกสายที่จะเข้าสู่เยอรมันต้องมีทหารอย่างน้อย 3 คน ประจำขบวน 
ทรงเป็นพระราชอัยยิกาใน สมเด็จพระราชินีนาถเบียทริกซ์แห่งเนเธอร์แลนด์ และเป็นพระราชปัยยิกาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ โดยหลังจากที่ทรงเข้าสู่วัยชรา สมเด็จพระราชินีนาถเบียทริกซ์ ได้ร้องขอให้เสด็จไปประทับในเนเธอร์แลนด์ ก่อนจะสิ้นพระชนม์ลงเมื่อวันที่ 27 เมษายน 2514 ซึ่งเป็นวันพระราชสมภพของพระปนัดดาคือ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ มีพระชนมายุครบ 4 พรรษา
แทมรอน

บริษัทแทมรอน จำกัด  เป็นบริษัทผลิตเลนส์ถ่ายภาพอิสระ ก่อตั้งขึ้นในวันที่ 1 พฤศจิกายน ค.ศ. 1950 โดยมีสำนักงานใหญ่อยู่ที่เมืองไซตามะ ประเทศญี่ปุ่น
ปัจจุบันบริษัทโซนี เข้าถือหุ้นส่วน 11.38% ในบริษัทแทมรอน ทำให้เป็นหุ้นส่วนใหญ่อันดับ 2 ของแทมรอน และขึ้นเป็น 17.81% ในเดือนกรกฎาคม ค.ศ. 2015
รายชื่อเลนส์ที่ผลิต.
เลนส์ส่วนใหญ่ของแทมรอน ผลิตขึ้นเพื่อใช้กับ นิคอน เอฟเมาท์ (F-mount) แคนอน อีเอฟเมาท์ (EF mount) มินอลตา/โซนี เอ เมาท์ (A-mount) และเพนแท็กซ์ เคเมาท์ (K-mount) ซึ่งเป็นเมาท์ระบบฟิล์ม 35 มม. หรือฟูลเฟรมในระบบกล้องดิจิตอล
เลนส์ออโตโฟกัส.
คำย่อชื่อเรียก
คำย่อออปติคอล
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สงครามพิวนิกครั้งที่หนึ่ง

สงครามพิวนิกครั้งที่หนึ่ง เกิดขึ้นระหว่าง 264–241 ปีก่อนคริสตกาล สงครามครั้งนี้เป็นสงครามครั้งแรกจากทั้งหมดสามครั้งของสงครามพิวนิก ซึ่งเป็นการสู้รบเพื่อแย่งชิงความเป็นใหญ่เหนือทะเลเมดิเตอร์เรเนียนตะวันตก ระหว่างสาธารณรัฐโรมันกับคาร์เธจโบราณ
สงครามเริ่มขึ้นในปี 264 ก่อนคริสตกาล เมื่อโรมและคาร์เธจเข้าแทรกแซงความขัดแย้งระหว่างเมืองเมสซีนาและซีรากูซาบนเกาะซิซิลี ในปี 262 ก่อนคริสตกาล โรมเอาชนะคาร์เธจในยุทธการที่อากรีเจนตัม ทำให้โรมยึดเกาะซิซิลีไว้ได้เกือบทั้งหมด คาร์เธจจึงหันมารบทางทะเลที่พวกตนชำนาญ ด้านโรมซึ่งในขณะนั้นไม่มีกองเรือสร้างเรือเลียนแบบของคาร์เธจและคิดค้น "คอร์วัส" อุปกรณ์สำหรับขึ้นเรือฝ่ายตรงข้ามเพื่อรบบนเรือแทนการใช้เรือพุ่งชนตามปกติ วิธีนี้ทำให้โรมชนะในยุทธนาวีไมไล ต่อมาฝ่ายโรมพยายามรุกเข้าสู่แอฟริกาเหนือ แต่พ่ายแพ้ในยุทธการที่บากราดาสและแม่ทัพมาร์คัส แอทิลิอุส เรกูลุสถูกจับตัว ทั้งสองฝ่ายผลัดกันแพ้ชนะจนในปี 241 ก่อนคริสตกาล โรมเอาชนะคาร์เธจในการรบทางเรือใกล้หมู่เกาะอีกาเดียน นอกชายฝั่งซิซิลี แฮมิลการ์ บาร์กา แม่ทัพชาวคาร์เธจซึ่งไม่มีกองเรือสนับสนุนถูกบังคับให้ยอมจำนน ทั้งสองฝ่ายลงนามในสนธิสัญญาลูทาชิอุส โดยคาร์เธจต้องถอนกำลังออกจากซิซิลีและจ่ายค่าปฏิกรรมสงครามให้โรม
ความพ่ายแพ้ทำให้คาร์เธจประสบปัญหาด้านเศรษฐกิจและทหารรับจ้างคาร์เธจลุกฮือขึ้นก่อสงครามเพราะไม่ได้รับค่าจ้าง ด้านโรมฉวยโอกาสนี้ผนวกคอร์ซิกาและซาร์ดิเนีย ในปี 237 ก่อนคริสตกาล แฮมิลการ์เริ่มขยายอิทธิพลไปในคาบสมุทรไอบีเรียเพื่อสร้างฐานอำนาจใหม่ให้คาร์เธจ อันเป็นจุดเริ่มต้นของสงครามพิวนิกครั้งที่สองในอีกยี่สิบปีต่อมา
อะเลคซันดรอฟ เอนเซมเบิล

อะเลคซันดรอฟ เอนเซมเบิล (หรือรู้จักในชื่อ คณะประสานเสียงกองทัพแดง ในโลกตะวันตก) เป็นคายกคณะกองทัพอย่างเป็นทางการของกองทัพรัสเซีย ก่อตั้งขึ้นในยุคโซเวียต คณะประสานเสียงประกอบด้วยนักร้องชาย วงดุริยงค์ และวงเต้นรำ
คณะประสานเสียงได้ให้ความบันเทิงแก่ผู้ชมทั้งในรัสเซียและทั่วโลก โดยแสดงดนตรีหลากหลายรูปแบบรวมถึงเพลงพื้นบ้าน, เพลงสวด, อุปรากร และเพลงยอดนิยม ได้แก่ เพลง Volga Boatmen, Katyusha, Kalinka และ Ave Maria
อะเลคซันดรอฟ เอนเซมเบิล ตั้งชื่อตามอะเลคซันดร์ วาซีลเยวิช อะเลคซันดรอฟ (1883–1946) ผู้อำนวยการคนแรก โดยชื่ออย่างเป็นทางการตั้งแต่ปี 1998 คือ วิทยาลัยคณะแสดงเพลงและการเต้นรำแห่งกองทัพรัสเซียที่ตั้งชื่อตามอะเลคซันดร์ วาซีลเยวิช อะเลคซันดรอฟ  หรือชื่อย่อคือ วิทยาลัยคณะแสดง 
เมื่อวันที่ 25 ธันวาคม 2016 ผู้กำกับศิลป์ Valery Khalilov และสมาชิกคนอื่น ๆ ในวงทั้งหมด 63 คนเสียชีวิตในอุบัติเหตุเครื่องบินของกระทรวงกลาโหมรัสเซียตูโปเลฟ ตู-154ตกในทะเลดำ เพียงไม่กี่นาทีหลังขึ่นบินจากสนามบินโซชิทางตอนใต้ของรัสเซีย ซึ่งกำลังออกเดินทางไปยังฐานทัพรัสเซียในจังหวัดลาตาเกียของซีเรีย เพื่อจัดการแสดงดนตรีปลอบขวัญทหารรัสเซีย ในงานเฉลิมฉลองคริสต์มาสของชาวออร์โธดอกซ์
สถานีรถไฟซันตาเมซา

สถานีรถไฟซันตาเมซา เป็นสถานีรถไฟระดับดินบนเส้นทางรถไฟสายใต้ของการรถไฟแห่งชาติฟิลิปปินส์ ตั้งอยู่บนถนนไม่มีชื่อใกล้กับถนนราโมนมักไซไซ เขตซันตาเมซาในมะนิลา เป็นหนึ่งในสองสถานีที่มีถนนเข้าถึงโดยตรง (อีกแห่งหนึ่งคือสถานีรถไฟถนนปาไซ) โดยสถานีตั้งชื่อตามเขตที่ตั้ง
ซันตาเมซาเป็นสถานีลำดับที่ 4 เมื่อนับจากสถานีรถไฟตูตูบัน และเป็นสถานีรถไฟเพียงแห่งเดียวในเขตซันตาเมซา
แม่น้ำปาซิก

แม่น้ำปาซิก  เป็นแม่น้ำสายหนึ่งในประเทศฟิลิปปินส์ เชื่อมต่อระหว่างทะเลสาบลากูนากับอ่าวมะนิลา มีความยาว เป็นแม่น้ำที่ผ่าใจกลางมะนิลาและย่านปริมณฑล ลำน้ำสาขาที่สำคัญได้แก่แม่น้ำมารีกีนา และแม่น้ำซันฮวน พื้นที่ลุ่มน้ำมีเนื้อที่ 4,678 ตารางกิโลเมตร
แม่น้ำปาซิกเป็นแม่น้ำที่ไหลลงสู่ชะวากทะเล โดยทิศทางการไหลของน้ำขึ้นกับปริมาณน้ำที่ต้นนำและปลายน้ำ ในช่วงฤดูแล้ง น้ำในทะเลสาบลากูนาจะน้อย และในช่วงฤดูฝน น้ำในทะเลสาบลากูนาจะมีมาก ทำให้น้ำไหลลงสู่อ่าวมะนิลา
แม่น้ำปาซิกเป็นเส้นทางขนส่งที่สำคัญ และเคยเป็นแหล่งน้ำของชาวสเปนยุคอาณานิคม ต่อมาแม่น้ำเกิดมลพิษ สิ่งมีชีวิตในน้ำตาย อันเนื่องจากมาจากการพัฒนาอุตสากรรม ทำให้เกิดการก่อตั้งคณะกรรมการฟื้นฟูแม่น้ำปาซิก (PRRC) และเกิดการรณรงค์ "เปโซเพื่อปาซิก"
วีเมนส์ซูเปอร์ลีก

วีเมนส์ซูเปอร์ลีก  เป็นระบบการแข่งขันฟุตบอลลีกหญิงในระดับสูงสุดของประเทศอังกฤษ เริ่มแข่งขันครั้งแรกในเดือนเมษายน ค.ศ. 2011 ภายใต้การบริหารของสมาคมฟุตบอล
สโมสร.
สโมสรที่เข้าแข่งขันในฤดูกาล 2020–21 มีทั้งหมด 12 ทีม
สโมสรฟุตบอลหญิงแมนเชสเตอร์ยูไนเต็ด

<ns>0</ns>
 <revision>
 <parentid>12297367</parentid>
 <timestamp>2025-05-12T09:32:17Z</timestamp>
 <contributor>
 <username>Makenzis</username>
 </contributor>
 <origin>12307064</origin>
 <model>wikitext</model>
 <format>text/x-wiki</format>
สโมสรฟุตบอลหญิงแมนเชสเตอร์ยูไนเต็ด  เป็นสโมสรฟุตบอลจากซอลฟอร์ด ชานเมืองของเบรอตัน เขตปริมณฑลเกรเตอร์แมนเชสเตอร์ ประเทศอังกฤษ ปัจจุบันแข่งขันอยู่ในวีเมนส์ซูเปอร์ลีก ซึ่งเป็นลีกระดับที่ 1 ของฟุตบอลหญิงประเทศอังกฤษ
กิลอัด ซูเกร์มัน

กิลอัด ซูเกร์มัน (1 ค.ศ. 1971(1971--)) เป็นนักฟื้นฟูภาษาที่เกิดในประเทศอิสราเอล และนักภาษาศาสตร์ที่ทำงานในด้านการสัมผัสภาษา, ศัพทวิทยา และการศึกษาภาษา วัฒนธรรม และอัตลักษณ์ ซูเกร์มันเป็นศาสตราจารย์ด้านภาษาศาสตร์และประธานภาษาที่ใกล้สูญที่มหาวิทยาลัยแอดิเลด ประเทศออสเตรเลีย เขายังเป็นประธานสมาคมการศึกษาชาวยิวแห่งออสเตรเลีย
ผลงานที่คัดเลือก.
ซูเกร์มันเผยแพร่ผลงานทั้งในภาษาอังกฤษ, ฮีบรู, อิตาลี, ยิดดิช, สเปน, เยอรมัน, รัสเซีย, อาหรับ, เกาหลี และจีน
สามเหลี่ยมเพนโรส

สามเหลี่ยมเพนโรส (อังกฤษ:Penrose triangle) เป็นรูปทรงสามเหลี่ยมที่ดูเป็นไปไม่ได้ ถูกสร้างโดยออสการ์ ริวเตอร์สวาร์ด (Oscar Reutersvärd) ศิลปินชาวสวีเดนเมื่อปีค.ศ.1934 และเป็นที่โด่งดังในคริสตทศวรรษที่1950 โดยลิโอเนล เพนโรส และโรเจอร์ เพนโรส
รายละเอียด.
สามเหลี่ยมเพนโรสเป็นแท่งสามแท่งแข็งๆ มุมยาวเท่ากันถ้ามีมุมที่เหมาะสม จะทำให้เกิดสามเหลี่ยมจากแท่งสามแท่ง
คิป คอลวีย์

คิป แวร์เรน คอลวีย์ที่สอง (เกิด 15 มีนาคม ค.ศ. 1994) เป็นนักฟุตบอลชาวนิวซีแลนด์ ปัจจุบันเล่นให้กับสโมสรฟุตบอลโคโลราโดสปริงส์สวิตช์แบ็คส์ โดยเป็นการยืมตัวจากโคโลราโดแรพิดส์ในเมเจอร์ลีกซอกเกอร์
ทีมชาติ.
เมื่อวันที่ 12 พฤษภาคม ค.ศ. 2016 เขามีชื่อติด 1 ใน 23 คนของทีมชาตินิวซีแลนด์ในการแข่งขันโอเอฟซีเนชันส์คัพ 2016 เขาลงเล่นนัดแรกในนามทีมชาติ คือนัดที่นิวซีแลนด์เอาชนะฟีจี 3–1
จักรพรรดิเหลียงเจี้ยนเหวิน

จักรพรรดิเหลียงเจี้ยนเหวิน (2 ธันวาคม 503 – 15 พฤศจิกายน 551) พระนามส่วนพระองค์ เซี่ยวกัง พระนามรอง จื่อซฺเหวียน จักรพรรดิแห่ง ราชวงศ์เหลียง เดิมพระองค์มิได้เป็นรัชทายาทของ จักรพรรดิเหลียงอู่ พระราชบิดาผู้เป็นองค์ปฐมจักรพรรดิของราชวงศ์แต่พระองค์ได้เป็นรัชทายาทเมื่อ ค.ศ. 531 ภายหลังจากพระเชษฐา องค์ชายเซี่ยวทง สิ้นพระชนม์
โกสตา บาร์บารูซิส

โกสตันตินอส "โกสตา" บาร์บารูซิส (เกิด 19 กุมภาพันธ์ ค.ศ. 1990) เป็นนักฟุตบอลชาวนิวซีแลนด์ ปัจจุบันเล่นให้กับเมลเบิร์นวิกตอรีในเอลีกของออสเตรเลีย
ทีมชาติ.
บาร์บารูซิสลงเล่นให้กับทีมชาตินิวซีแลนด์ครั้งแรกในฟุตบอลโลก 2010 รอบคัดเลือก นัดที่พบกับฟีจีเมื่อวันที่ 19 พฤศจิกายน ค.ศ. 2008
และได้ฝึกซ้อมกับทีมชาติก่อนที่จะพบกับบาห์เรนในรอบเพลย์ออฟระหว่างทวีป บาร์บารูซิสปรารถนาที่จะติดทีมชาติในการแข่งขันฟุตบอลโลก 2010 ที่ประเทศแอฟริกาใต้ อย่างไรก็ตามเมื่อรายชื่อถูกประกาศออกมา กลับไม่มีชื่อของเขา
วันที่ 25 มีนาคม ค.ศ. 2011 บาร์บารูซิสมีชื่อติดทีมชาติในนัดกระชับมิตรพบกับจีนที่อู่ฮั่น ต่อมาเขามีชื่อติดทีมชาติในนัดกระชับมิตรพบกับเม็กซิโกเมื่อวันที่ 2 มิถุนายน และพบกับออสเตรเลียเมื่อวันที่ 5 มิถุนายน ต่อมาเขามีชื่อติด 1 ใน 18 คนในนัดกระชับมิตรพบกับจาเมกาเมื่อวันที่ 29 กุมภาพันธ์ ค.ศ. 2012
วันที่ 23 พฤษภาคม ค.ศ. 2012 บาร์บารูซิสทำประตูแรกในนามทีมชาติในนัดที่พบกับเอลซัลวาดอร์ ผลจบลงด้วยการเสมอ 2–2
"ล่าสุดเมื่อวันที่ 15 พฤศจิกายน ค.ศ. 2017 ประตูของทีมชาตินิวซีแลนด์ขึ้นต้นก่อน"
ฮาจิเมะ โมริยาซุ

ฮาจิเมะ โมริยาซุ  เป็นผู้จัดการทีมฟุตบอลแทนที่ของอากิระ นิชิโนะและเป็นอดีตนักฟุตบอลชาวญี่ปุ่น เขาลงเล่นมากกว่า 250 นัดจาก 14 ปีกับซานเฟรซ ฮิโรชิมะ, เกียวโตซังงะ และเวกัลตะเซนได เขาลงเล่นในนามทีมชาติทั้งหมด 35 นัด พี่ชายและลูกชายของเขาต่างก็เป็นนักฟุตบอลด้วย
ปัจจุบันเขาเป็นผู้จัดการของทีมชาติญี่ปุ่นชุดใหญ่
ซิกมา คอร์ปอเรชัน

ซิกมา คอร์ปอเรชัน  เป็นบริษัทผลิตและจำหน่ายเลนส์อิสระ อุปกรณ์การถ่ายภาพ แฟรชและกล้องดิจิตอล โดยสินค้าทุกตัวของซิกมาผลิตขึ้นจากโรงงานในบันได (Bandai) จังหวัดฟูกูชิมะ ประเทศญี่ปุ่น แม้ว่าทางบริษัทจะผลิตกล้องดิจิตอลด้วยหลายรุ่น แต่กลับไม่ได้รับความนิยมมากเท่ากับเลนส์ ซึ่งได้ทำเมาท์ให้กับกล้องค่ายใหญ่อื่นๆ ในญี่ปุ่นด้วย เช่น แคนนอน นิคอน โซนี เพนแท็กซ์ โอลิมปัส และพานาโซนิก
บริษัทก่อตั้งขึ้นราว ค.ศ. 1961 โดยมิชิฮิโร ยามากิ (Michihiro Yamaki) ซึ่งได้เป็นประธานบริษัทจนกระทั่งเสียชีวิตลงในวัย 72 ปี เมื่อปี ค.ศ. 2012
กล้องดิจิตอล DSLR ของซิกมานั้น ทำมาด้วยกันหลายรุ่น ได้แก่ SD9, SD10, SD14 SD15 และ SD1 ซึ่งทั้งหมดต่างใช้เซนเซอร์ เอ็กซ์3 จากโฟวีออน (Foveon) นอกจากนี้บริษัทก็ยังทำกล้องมิลเลอร์เลส เช่น Sigma SD Quattro และ SD Quattro H ซึ่งก็ใช้เซนเซอร์โฟวีออนควอทโทร (Foveon Quattro) ซึ่งเป็นรุ่นอัปเดตจากเอ็กซ์3 กล้องของซิกมาทุกตัว ใช้เมาท์ เอสเอ (SA mount) สำหรับกล้องคอนแพ็กต์ระดับไฮเอน ซิกมาก็มีรุ่น Sigma DP ซึ่งใช้เซนเซอร์โฟวีออนควอทโทรเช่นกัน
ซิกมา เป็นบริษัทผลิตเลนส์อิสระที่มีขนาดใหญ่ที่สุดในโลกและเป็นบริษัทธุรกิจครอบครัว จวบจนปัจจุบัน
เจ้าชายแบร์นฮาร์ทแห่งลิพเพอ (ค.ศ. 1872–1934)

เจ้าชายแบร์นฮาร์ทแห่งลิพเพอ  ประสูติเมื่อวันที่ 26 สิงหาคม พ.ศ. 2415 ณ ราชอาณาจักรปรัสเซีย เป็นพระโอรสใน แอนส์ เคานต์แห่งลิพเพอ-บีสเตอร์เฟลด์ กับ เคาน์เตสคาโรลีนแห่งเวสเทนส์เลเบน ทรงเป็นพระอนุชาใน เจ้าชายเลเออปอลที่ 4 เจ้าชายแห่งลิพเพอ พระองค์ทรงเสกสมรสกับ อาร์มการ์ด ฟอน แครม เมื่อวันที่ 4 มีนาคม พ.ศ. 2452 มีพระบุตรดังนี้
พระองค์ทรงเป็นพระราชอัยยกาใน สมเด็จพระราชินีนาถเบียทริกซ์แห่งเนเธอร์แลนด์ และเป็นพระราชปัยยกาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์
พลานัมออสตราเล

พลานัมออสตราเล ("ที่ราบทิศใต้") เป็นที่ราบขั้วใต้ของดาวอังคาร กินอาณาบริเวณใต้ต่อเนื่องประมาณ 75°S และมีศูนย์กลางอยู่ที่ 83.9°S 160.0°E ภารกิจมาร์สโพลาร์แลนเดอร์ของนาซาสำรวจภูมิศาสตร์บริเวณนี้ แต่ล้มเหลว เพราะเสียการติดต่อเมื่อเข้าสู่บรรยากาศดาวอังคาร
ในเดือนกรกฎาคม ค.ศ. 2018 นักวิทยาศาสตร์รายงานการค้นพบผ่านเรดาร์ ของทะเลสาบใต้ธารน้ำแข็งบนดาวอังคาร ใต้พืดน้ำแข็งขั้วใต้ 1.5 กิโลเมตร และขยายไปทางด้านข้างประมาณ 20 กิโลเมตร เป็นแหล่งน้ำเสถียรแห่งแรกบนดาวเท่าที่ทราบ
สนามกีฬาทอตนัมฮอตสเปอร์

สนามกีฬาทอตนัมฮอตสเปอร์สเตเดียม  เป็นสนามเหย้าของทอตนัมฮอตสเปอร์ ตั้งอยู่ในลอนดอนเหนือ ประเทศอังกฤษ สร้างในพื้นที่เดิมของสนามไวท์ฮาร์ทเลน โดยมีความจุ 62,062 ที่นั่ง เป็นสนามฟุตบอลที่ใหญ่ที่สุดในกรุงลอนดอน โดยถูกออกแบบให้เป็นสนามกีฬาอเนกประสงค์ ที่นอกจากจะใช้เป็นสนามฟุตบอลแล้วยังสามารถใช้จัดการแข่งขันกีฬาอเมริกันฟุตบอล กีฬาประเภทอื่น ๆ รวมถึงกิจกรรมต่าง ๆ ได้อีกด้วย
คนเหนือมนุษย์

คนเหนือมนุษย์  เป็นภาพยนตร์อเมริกันแนวซูเปอร์ฮีโร่-ระทึกขวัญ มีกำหนดออกฉาย พ.ศ. 2562 เป็นผลงานการเขียนบท กำกับ และร่วมอำนวยการสร้างของเอ็ม. ไนท์ ชยามาลาน เป็นภาพยนตร์ลำดับที่สามและเป็นภาคสุดท้ายในไตรภาคภาพยนตร์ชุด"รถไฟสายตะวันออก 177" ซึ่งประกอบด้วย "เฉียด...ชะตาสยอง" (พ.ศ. 2543) และ "สปลิท จิตหลุดโลก" (พ.ศ. 2559) นำแสดงโดย บรูซ วิลลิส และ ซามูเอล แอล. แจ็กสัน กลับมารับบทเดิมจาก "เฉียด...ชะตาสยอง" และ เจมส์ แม็กอะวอย ร่วมกับ อันยา เทย์เลอร์-จอย กลับมารับบทเดิมจาก "จิตหลุดโลก" สมทบโดย ซาราห์ พอลสัน
เรื่องย่อ.
ต่อจากตอนจบของ "สปลิท จิตหลุดโลก" 
ตัวละคร.
บรูซ วิลลิส รับบท เดวิด ดันน์ จากภาพยนตร์เรื่อง "เฉียด...ชะตาสยอง"
ซามูเอล แอล. แจ็กสัน รับบท เอไลจาห์ ไพรซ์/ มิสเตอร์ กลาส จากภาพยนตร์เรื่อง "เฉียด...ชะตาสยอง" 
เจมส์ แม็กอะวอย รับบท เควิน เวนเดลคลัมบ์/ เดอะบีสต์ หรือ อสูร/เดอะฮอล์ด(คนป่า) จากภาพยนตร์เรื่อง "สปลิท จิตหลุดโลก"
อุทยานแห่งชาติคลองวังเจ้า

อุทยานแห่งชาติคลองวังเจ้า เป็นอุทยานแห่งชาติในจังหวัดกำแพงเพชรและตาก ประเทศไทย ตั้งอยู่บริเวณแนวเทือกเขาถนนธงชัย ประกอบด้วยภูเขาซับซ้อนทางทิศเหนือและใต้ มีพื้นที่ราบคล้ายแอ่งกระทะ เนื้อที่ประมาณ 3.2-8 ตารางกิโลเมตร ยอดเขาที่สูงที่สุดในเขตอุทยานคือยอดเขาเย็น ความสูง 1,898 เมตรเหนือระดับน้ำทะเล ขณะที่ความสูงโดยเฉลี่ยของเขตอุทยานอยู่ที่ 300-2,000 เมตรเหนือระดับน้ำทะเล
อุทยานแห่งชาติคลองวังเจ้าเป็นส่วนหนึ่งของลุ่มแม่น้ำปิง โดยครอบคลุมพื้นที่อำเภอวังเจ้าและอำเภอพบพระของจังหวัดตาก และครอบคลุมพื้นที่อำเภอโกสัมพีนคร อำเภอคลองลาน ของจังหวัดกำแพงเพชร
น้ำตกที่สำคัญภายในอุทยาน เช่น น้ำตกเต่าดำ ซึ่งเป็นน้ำตก 3 ชั้น ความสูง 200 เมตร, น้ำตกคลองวังเจ้า ที่สามารถมองเห็นทิวทัศน์ได้รอบด้าน, น้ำตกคลองสมอกล้วย ที่มีน้ำสีเหลือง และน้ำตกเขาเย็น ที่ตั้งอยู่บนยอดเขาที่สูงสุดในอุทยาน เป็นต้น
สถานที่สำคัญอื่น ๆ เช่น ปากคลองนาคีรี เป็นแก่งน้ำธรรมชาติจุดรวมคลองนาคีรีและคลองวังเจ้า, โป่งแก๊สธรรมชาติ บ่อน้ำร้อนอันเป็นที่อยู่ของสัตว์ป่า, ถ้ำเทพพนม ถ้ำหินงอกหินย้อยอันเป็นที่อาศัยของค้างคาว และสะพานไม้เชื่อมต่อระหว่างจังหวัดกำแพงเพชรและตาก เป็นต้น
ลักษณะภูมิประเทศ.
พื้นที่อุทยานแห่งชาติคลองวังเจ้า อยู่ในเขตรอยต่อระหว่างบริเวณเขตเทือกเขาภาคตะวันตกกับบริเวณขอบที่ราบภาคกลาง สภาพภูมิประเทศเป็นเทือกเขาสูงชันสลับซับซ้อน แนวเขาวางตัวในทิศเหนือ-ใต้ เป็นส่วนหนึ่งของเทือกเขาถนนธงชัย ที่ราบอยู่ทางตอนกลางพื้นที่ ซึ่งมีลักษณะเป็นอ่างกะทะขนาดเล็ก จำนวน 2 แอ่ง พื้นที่ 2,000-5,000 ไร่ แนวเทือกเขาที่สำคัญได้แก่ เขาเย็น เขาสน เขาเต่าดำ เขาขนุน เขาขาแล้ง เขาอีโละโคะ เขาวังเจ้า เขาปั๋งใหญ่ ดอยลวก และเขาวุ๊งกะสัง เป็นต้น ความสูงของพื้นที่มีความสูงจากระดับน้ำทะเล 200-1,898 เมตรโดยมียอดเขาเย็นที่อยู่ทางทิศตะวันตกของพื้นที่สูงที่สุด พื้นที่อุทยานแห่งชาติคลองวังเจ้าเป็นส่วนหนึ่งของพื้นที่ลุ่มน้ำปิง ประกอบด้วย 2 ลุ่มน้ำ คือ ลุ่มน้ำคลองวังเจ้า ประกอบด้วย คลองแม่ยะมา คลองวังเจ้า คลองขุนหมาก คลองแขยง และลุ่มน้ำคลองสวนหมาก ประกอบด้วย คลองไพร คลองวุ๊งกะสัง คลองพลู คลองอีหมี คลองส้มโอ คลองปั๋งใหญ่ คลองสวนหมาก คลองเต่าดำ คลองผู้ใหญ่เลา คลองนายปู คลองขาแข้ง คลองจำปา คลองตะเนาะ และคลองปางขบ เป็นต้น
ลักษณะภูมิอากาศ.
อุทยานแห่งชาติคลองวังเจ้าได้รับอิทธิพลจากลมมรสุมตะวันตกเฉียงใต้ ตั้งแต่กลางเดือนพฤษภาคมถึงกลางเดือนตุลาคม ทำให้มีความชื้นในอากาศสูง มีเมฆมาก ฝนตกหนัก มีปริมาณน้ำฝนเฉลี่ย 1,318 มิลลิเมตรต่อปี และได้รับอิทธิพลจากลมมรสุมตะวันออกเฉียงเหนือประมาณกลางเดือนตุลาคมถึงกลางเดือนกุมภาพันธ์ ทำให้มีอากาศหนาวเย็น ท้องฟ้าโปร่ง มีอุณหภูมิต่ำสุดในเดือนมกราคม 14 องศาเซลเซียส และช่วงฤดูร้อนจะเป็นช่วงรอยต่อระหว่างลมมรสุมทั้งสอง อุณหภูมิสูงสุดในเดือนเมษายน 36 องศาเซลเซียส อุณหภูมิเฉลี่ยตลอดปี 26 องศาเซลเซียส
ทรัพยากรป่าไม้และสัตว์ป่า.
อุทยานแห่งชาติคลองวังเจ้าปกคลุมด้วยพื้นที่ป่า 5 ชนิด ประกอบด้วย
มีสัตว์ป่าเข้าไปใช้ประโยชน์บางฤดู เช่น เลียงผา หมูป่า ลิงกัง ชะมดแผงหางปล้อง เม่นเล็กหางพวง หนูฟานเหลือง เป็นต้น บริเวณแหล่งน้ำและลำคลองต่างๆ ในพื้นที่อุทยานแห่งชาติเป็นแหล่งที่อยู่อาศัยของ นกเงือกกรามช้าง นกหัวขวานเขียวป่าไผ่ นกกะเต็นหัวดำ นกเป็ดผีเล็ก เขียดว้าก กบหนอง กบห้วยขาปุ่ม อึ่งกรายห้วยเล็ก กบทูด อึ่งขาคำ จงโคร่ง อึ่งน้ำเต้า อึ่งอ่างก้นขีด คางคกแคระ เขียดจะนา ปลาจาด ปลาซิวควายแถบดำ ปลาตะเพียนน้ำตก ปลาพลวงหิน ปลาแขยงหิน ปลาช่อน ปลาสลาด ปลากด เป็นต้น
เจ้าชายอัชวินแห่งลิพเพอ-บีสเตอร์เฟลด์

เจ้าชายอัชวินแห่งลิพเพอ-บีสเตอร์เฟลด์  ประสูติเมื่อวันที่ 13 มิถุนายน 2457 ณ จักรวรรดิเยอรมัน เป็นพระโอรสพระองค์เล็กใน เจ้าชายแบร์นฮาร์ดแห่งลิพเพอ (ค.ศ. 1872–1934) กับ อาร์มการ์ด ฟอน แครม เป็นพระอนุชาใน เจ้าชายแบร์นฮาร์ดแห่งลิพเพอ-บีสเตอร์เฟลด์ และเป็นพระราชปิตุลา (อาชาย) ในสมเด็จพระราชินีนาถเบียทริกซ์แห่งเนเธอร์แลนด์ พระองค์และพระเชษฐานั้นประสูติมาพร้อมกับราชสกุล บีสเตอร์เฟลด์ เมื่อ อดอล์ฟ ฮิตเลอร์เข้ามามีอำนาจในเยอรมันมากขึ้น พระองค์ทรงสนับสนุนนาซี และกลายเป็นเจ้าหน้าที่อย่างเปิดเผย ในช่วงสงคราม พระองค์ศึกษาในศิลปะเอเชียตะวันออก ในเดือนพฤศจิกายนปี พ.ศ. 2485 ทรงได้รับปริญญาเอกที่มหาวิทยาลัยเบอร์ลิน ทรงเขียนภาพจิตรกรรมจีนไผ่และหิน แล้วทรงงานที่กรมภาพเขียนของพิพิธภัณฑ์ศิลปะเอเชียตะวันออกในเมืองโคโลญ
ในปี 2488 ทรงออกจากหน่วยเยอรมนและทรงทำงานในฐานะผู้ช่วยวิจัยในนิวยอร์กในปี 2492 ภาควิชาฟาร์อีสท์ของพิพิธภัณฑ์ศิลปะเมโทรโพลิน จนเกษียณในปี 2516 ในช่วงหลายปีที่ผ่านมา บทความเกี่ยวกับภาพวาดจีนและประติมากรรมพุทธศาสนาจากใต้และตะวันออกเฉียงใต้ของพระองค์นั้น ถูกเผยแพร่อย่างมาก
เมื่อวันที่ 11 กันยายน พ.ศ. 2494 เจ้าชายอัชวินได้แต่งงานกับ ซีโมน อาร์นอตซ์ ในกรุงลอนดอน เธอเป็นชาวฝรั่งเศสและเคยแต่งงานกับ กอทท์ฟรีด อดัม วอลรัส ฟอน วัลเธอดอฟ โดยมีบุตร 2 คน คือ สเตฟาน ฟอน วัลเธอดอฟ และ ไธโล ฟอน วัลเธอดอฟ โดยพระองค์และซ๊โมนไม่มีพระบุตรร่วมกัน 
พระองค์เป็นพระบิดาทูลหัวให้กับ เจ้าชายคอนสตันตินแห่งเนเธอร์แลนด์ ต่อมาพระองค์ประชวรโดยโรคพาร์กินสัน และสิ้นพระชนม์เมื่อวันที่ 14 พฤษภาคม 2531 สิริพระชันษา 73 ชันษา
ตอมา เลอมาร์

ตอมา เลอมาร์ (เกิด 12 พฤศจิกายน ค.ศ. 1995) เป็นนักฟุตบอลอาชีพชาวฝรั่งเศส ปัจจุบันลงเล่นในตำแหน่งกองกลาง ให้กับอัตเลติโกมาดริด สโมสรในลาลิกา และทีมชาติฝรั่งเศส เขาเป็นที่รู้จักในความเก่งกาจ มีความสามารุในการลงเล่นได้ทั้งปีก และกองกลาวตัวกลาง รวมถึงกองกลางตัวกลาง เขามีทักษะในการเลี้ยงลูกบอล และการส่งบอลที่ยอดเยี่ยม
เลอมาร์ เริ่มต้นอาชีพของเขากับก็อง ในปี ค.ศ. 2013 เขาลงเล่น 32 นัดให้กับทีม เขาย้ายไปมอนาโก ด้วยค่าตัว 3.4 ล้านยูโร ในปี ค.ศ. 2015 ในปี ค.ศ. 2018 เขาย้ายร่วมทีมแชมป์ยูโรปาลีกอัตเลติโกมาดริด ซึ่งเขาช่วยให้ทีมชนะเลิศยูฟ่าซูเปอร์คัพในนัดแรกที่เขาลงเล่นให้กับทีม ที่ทาลลินน์ ในฤดูกาล 2020–21 เขาช่วยให้อัตเลติโกชนะเลิศลาลิกาเป็นสมัยที่ 11
เลอมาร์ เป็นตัวแทนของทีมชาติฝรั่งเศสชุดเยาวชน ทุกชุดตั้งแต่รุ่นอายุไม่เกิน 17 ปี ถึง 21 ปี และได้ลงเล่นทีมชุดใหญ่ครั้งแรกในปี ค.ศ. 2016 ในนัดที่พบกับโกตดิวัวร์ เขายังเป็นสมาชิกของทีมที่ชนะเลิศฟุตบอลโลก 2018 อีกทั้งยังเป็นส่วนหนึ่งในฟุตบอลชิงแชมป์แห่งชาติยุโรป 2020 ซึ่งพวกเขาตกรอบก่อนรองชนะเลิศ
พระเจ้าธรณีนทรวรมันที่ 1

พระเจ้าธรณินทรวรมันที่ 1 (สวรรคต ค.ศ. 1113) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1107 – 1113 พระองค์ขึ้นสืบราชบัลลังก์หลังการเสด็จสวรรคตของพระอนุชาของพระองค์คือ พระเจ้าชัยวรมันที่ 6#เปลี่ยนทาง พระองค์อภิเษกกับพระนางวิชเยนทรลักษมี อดีตพระมเหสีของพระเจ้าชัยวรมันที่ 6#เปลี่ยนทาง พระองค์ถูกสังหารระหว่างการสู้รบกับพระราชนัดดาของพระองค์คือ พระเจ้าสุริยวรมันที่ 2 เหตุการณ์นี้จารึกไว้ในจารึกบ้านธาตุ
พระเจ้าธรณีนทรวรมันที่ 2

พระเจ้าธรณีนทรวรมันที่ 2 (ค.ศ. 1125 – 1160) เป็นพระมหากษัตริย์แห่งอาณาจักรพระนคร ครองราชย์ระหว่าง ค.ศ. 1150 – 1160
พระราชประวัติ.
พระองค์อภิเษกกับพระราชธิดาของพระเจ้าหรรษวรมันที่ 3 คือพระนางศรีชัยราชจุฑามณี ทั้งสองมีพระราชโอรสคือพระเจ้ายโศวรมันที่ 2 และ พระเจ้าชัยวรมันที่ 7 ที่ประสูติเมื่อ พ.ศ.1668 
พระเจ้าธรณีนทรวรมันที่ 2 เป็นพระญาติกับกษัตริย์พระองค์ก่อนคือพระเจ้าสุริยวรมันที่ 2
ในบันทึกของจีนที่มีชื่อว่า Yuhai encyclopedia ได้บันทึกไว้ว่าใน พ.ศ.1698 เจนละเลาหู่ ได้ส่งช้าง 2 เชือกมาถวายเป็นของบรรณาการแด่จักรพรรดิแห่งราชวงศ์ซ่ง
พระเจ้ายโศวรมันที่ 2

พระเจ้ายโศวรมันที่ 2 (สวรรคต ค.ศ. 1166) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1160 – 1166 ถัดจากพระเจ้าธรณินทรวรมันที่ 2#เปลี่ยนทาง ต่อมาในปี ค.ศ. 1165 พระองค์ถูกโค่นราชบัลลังก์โดยพระเจ้าตรีภูวนาทิตยวรมัน (ត្រីភូវនាទិត្យាវម្ម៌)#เปลี่ยนทาง การปกครองของพระองค์สิ้นสุดพร้อมกับการที่พระองค์ถูกปลงพระชนม์โดยหนึ่งในขุนนางของพระองค์
สงครามพิวนิกครั้งที่สาม

สงครามพิวนิกครั้งที่สาม เกิดขึ้นระหว่าง 149–146 ปีก่อนคริสตกาล เป็นสงครามครั้งสุดท้ายของสงครามพิวนิก ระหว่างสาธารณรัฐโรมันและคาร์เธจโบราณ
จุดเริ่มต้นของสงครามมาจากสนธิสัญญายุติสงครามพิวนิกครั้งที่สอง คาร์เธจต้องจ่ายค่าปฏิกรรมสงครามและห้ามทำสงครามโดยปราศจากการยินยอมจากโรม ในปี 151 ก่อนคริสตกาล คาร์เธจจ่ายค่าปฏิกรรมสงครามจนครบและมองว่าตนพ้นจากสนธิสัญญานี้แล้ว ในปีเดียวกัน ชาวนูมิเดียล้อมเมืองโอรอสโคปาของคาร์เธจ ทำให้คาร์เธจต้องยกทัพไปปราบ โรมมองว่าเหตุการณ์นี้เป็นการละเมิดสนธิสัญญาและประกาศสงครามในปี 149 ก่อนคริสตกาล คาร์เธจพยายามขอเจรจาแต่ภายหลังปฏิเสธเมื่อกงสุลโรมันสั่งให้ชาวเมืองวางอาวุธและย้ายออกจากเมืองคาร์เธจ ก่อนที่เมืองจะถูกเผา ในช่วงแรกโรมล้มเหลวในการบุกเมืองคาร์เธจ แต่การยึดเมืองเนฟาริส ทางตอนใต้ของคาร์เธจทำให้ทหารคาร์เธจเสียขวัญ ชาวคาร์เธจสามารถยันทัพโรมันไว้ได้ถึงปี 146 ก่อนคริสตกาล ก่อนทัพโรมันจะบุกเข้าเมืองได้สำเร็จ เมืองคาร์เธจถูกเผา ส่วนชาวเมืองหลายแสนคนถูกฆ่าและขายเป็นทาส โรมผนวกคาร์เธจเป็นจังหวัดแอฟริกา เมืองคาร์เธจกลายเป็นเมืองร้างจนกระทั่งจูเลียส ซีซาร์บูรณะเมืองนี้ขึ้นใหม่ในอีกหนึ่งศตวรรษต่อมา
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
วอลเลย์บอลชายชิงแชมป์สโมสรเอเชีย 2018

วอลเลย์บอลชายชิงแชมป์สโมสรเอเชีย 2018  เป็นการแข่งขันครั้งที่ 19 ของวอลเลย์บอลชายชิงแชมป์สโมสรเอเชีย ซึ่งมีกำหนดจะจัดขึ้นที่เนปยีดอ ประเทศพม่า ระหว่างวันที่ 30 กรกฎาคม – 6 สิงหาคม ค.ศ. 2018
การแบ่งกลุ่ม.
ครั้งนี้เป็นครั้งแรกที่การแข่งขันวอลเลย์บอลชายชิงแชมป์สโมสรเอเชียนำระบบการแบ่งกลุ่มใหม่มาใช้ในการแข่งขัน ตามคณะกรรมการบริหารของสมาพันธ์วอลเลย์บอลเอเชียได้มีมติอย่างเอกฉันท์ ในการเปลี่ยนระบบใหม่โดยจะแบ่งกลุ่มตามลำดับของการแข่งขันวอลเลย์บอลชายชิงแชมป์สโมสรเอเชีย 2017 โดยแต่ละกลุ่มจะมีกลุ่มละ 3 ทีม ซึ่งกลุ่มแรกจะเป็นกลุ่มของทีมที่มีผลงานที่ดีที่สุดในครั้งที่แล้ว แล้วกลุ่มต่อไปจะเป็นกลุ่มของทีมที่มีผลงานที่ดีที่สุดตามลงมา
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
พระเจ้าตรีภูวนาทิตยวรมัน

พระเจ้าตรีภูวนาทิตยวรมัน (สวรรคต ค.ศ. 1177) เป็นพระมหากษัตริย์แห่งอาณาจักรพระนครตั้งแต่ ค.ศ. 1166 - 1177 พระองค์เสด็จขึ้นครองราชย์หลังจากที่พระองค์ลอบปลงพระชนม์พระเจ้ายโศวรมันที่ 2 พระองค์เป็นขุนนางผู้ล้มล้างราชบัลลังก์ของพระเจ้ายโศวรมันที่ 2 ประมาณปี ค.ศ. 1165 และประกาศพระองค์เป็นพระมหากษัตริย์แห่งเขมร พระองค์ปกครองเขมรภายใต้การกบฏหลายครั้งโดยผู้ภักดีของพระเจ้ายโศวรมันที่ 2 แต่พระองค์ก็สามารถปราบปรามกลุ่มกบฏได้จนกระทั่งกองกำลังจากจามปาซึ่งอยู่ใกล้เคียง ภายใต้พระเจ้าชัยอินทรวรมันที่ 4 ได้บุกเข้ายึดเมืองหลวงของจักรวรรดิคือ เมืองพระนคร พระเจ้าชัยอินทรวรมันที่ 4 ทรงสำเร็จโทษพระเจ้าตรีภูวนาทิตยวรมัน
ในปี ค.ศ. 1177 การรุกรานของ ชาวจาม ที่นำโดยพระเจ้าชัยอินทรวรมันที่ 4 ได้เข้าปล้นเมืองพระนคร นครหลวงของเขมร#เปลี่ยนทาง
นคร มาฉิม

นคร มาฉิม (เกิด 3 พฤษภาคม พ.ศ. 2509) อดีตสมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์ และอดีตรองหัวหน้าพรรคเพื่อไทย
ประวัติ.
นคร มาฉิม เป็นบุตรของนายลา และนางจันทร์ทา มาฉิม เกิดเมื่อวันที่ 3 พฤษภาคม พ.ศ. 2509 ที่ตำบลหนองกะท้าว อำเภอนครไทย จังหวัดพิษณุโลก สำเร็จการศึกษาระดับปริญญาตรี สาขาวิชานิติศาสตร์ มหาวิทยาลัยสุโขทัยธรรมาธิราช และประกาศนียบัตรการเมืองการปกครองผู้บริหารระดับสูง สถาบันพระปกเกล้า ด้านชีวิตครอบครัวสมรสกับ ชลธิชา มาฉิม ชื่อเดิมชื่อ สายชล แสงศรัทธา และมีบุตรด้วยกัน 1 คน คือ อนันต์เชน มาฉิม
การทำงานด้านการเมือง.
นคร มาฉิม เป็นสมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์ ตั้งแต่ปี พ.ศ. 2544 จนถึงปี พ.ศ. 2556 ได้ลาออกจากพรรคประชาธิปัตย์ เนื่องจากทางพรรคประชาธิปัตย์ประกาศคว่ำบาตรการเลือกตั้งในวันที่ 2 กุมภาพันธ์ พ.ศ. 2557 แต่นครต้องการลงสมัคร ส.ส. ต่อ จึงได้ย้ายไปสังกัดพรรคชาติพัฒนา
เขาลงสมัครรับเลือกตั้งในพื้นที่จังหวัดพิษณุโลกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง
ในการเลือกตั้งปีพ.ศ. 2566 นายนครได้สมัครรับเลือกตั้งสังกัดพรรคภูมิใจไทย
นายนคร มาฉิมยังเคยเป็นประธานคณะกรรมาธิการการพัฒนาการเมืองสภาผู้แทนราษฎร รองประธานคณะกรรมาธิการกิจการเด็ก เยาวชน สตรี ผู้สูงอายุ สภาผู้แทนราษฎร กรรมาธิการการแรงงาน และกรรมการประสานงานพรรคร่วมฝ่ายค้าน (วิปฝ่ายค้าน)
การเคลื่อนไหวทางสังคม.
นคร มาฉิมกลับมาปรากฏเป็นข่าวอีกครั้งเมื่อนครโพสต์ข้อความลงในเฟซบุ๊กส่วนตัวขอโทษ ดร.ทักษิณ ชินวัตร และ ยิ่งลักษณ์ ชินวัตร เมื่อวันที่ 26 กรกฎาคม พ.ศ. 2561 ซึ่งตรงกับวันเกิดของ ทักษิณ โดยได้กล่าวยอมรับว่าเป็นส่วนในการล้มล้างรัฐบาลของอดีตนายกรัฐมนตรีทั้งสอง และกล่าวถึงกลุ่มสมคบคิดเพื่อล้มล้างรัฐบาลจากการเลือกตั้ง ซึ่งทำให้มีความพยายามจากพรรคประชาธิปัตย์ในการออกมาตอบโต้และกล่าวหาว่านครเอาความเท็จมานำเสนอ 
เมื่อวันที่ 6 กันยายน พ.ศ. 2561 คณะผู้แทนสหภาพยุโรปประจำประเทศไทย ได้เข้าพบนครเพื่อขอข้อมูลเรื่องเกี่ยวกับสถานการณ์การเมืองของประเทศไทยในขณะนั้น ซึ่งต่อมา หนึ่งวันหลังจากนั้น เจ้าหน้าที่ทหารจากมณฑลทหารบกที่ 39 สังกัดกองทัพภาคที่ 3 เข้ามาล้อมบ้านพักของนคร
เจ้าชายนาเยฟ บิน อับดุลลอฮ์

เจ้าชายนาเยฟ บิน อับดุลลอฮ์  ประสูติเมื่อวันที่ 14 พฤศจิกายน 2457 ณ ประเทศซาอุดีอาระเบีย เป็นพระราชโอรสในสมเด็จพระราชาธิบดีอับดุลลาห์ที่ 1 แห่งจอร์แดน และ เจ้าหญิงซูดีรา พระวรราชชายา เป็นพระราชอนุชาต่างพระราชมารดาใน สมเด็จพระเจ้าเฏาะลาลแห่งจอร์แดน และเป็นพระราชปิตุลา (อาชาย) ใน สมเด็จพระราชาธิบดีฮุสเซนแห่งจอร์แดน
พระองค์ทรงศึกษา ณ วิทยาลัยวิกตอเรียใน กรุงไคโร ต่อมาทรงกลายผู้สำเร็จราชการแผ่นดินของจอร์แดนเมื่อวันที่ 20 กรกฎาคม 2494 หลังจากการลอบสังหารพระราชบิดา และพระเชษฐาของพระองค์คือ สมเด็จพระเจ้าเฏาะลาลแห่งจอร์แดน ทรงประชวรบ่อยครั้ง พระองค์ทรงปกครองประเทศจนกระทั่ง 6 กันยายน 2494 เมื่อพระเชษฐาครองราชย์ถัดจาพระราชบิดา พระองค์สิ้นพระชนม์เมื่อวันที่ 12 ตุลาคม 2526 สิริพระชันษา 68 ชันษา ด้านชีวิตส่วนพระองค์ทรงเสกสมรสกับ เจ้าหญิงไมไฮมา มีพระบุตรดังนี้
พระเจ้าอินทรวรมันที่ 2

พระเจ้าอินทรวรมันที่ 2 (? – 1243) เป็นกษัตริย์แห่งอาณาจักรพระนคร พระราชโอรสของพระเจ้าชัยวรมันที่ 7#เปลี่ยนทาง มีข้อโต้แย้งเกี่ยวกับระยะเวลาในรัชสมัยของพระองค์ เนื่องจากพระเจ้าชัยวรมันที่ 8 ผู้สืบราชบัลลังก์ของพระองค์ อาจทำลายบันทึกทางประวัติศาสตร์เกี่ยวกับพระองค์ แต่มีจารึกเดียวที่กล่าวถึงพระองค์โดยตรงระบุว่าพระองค์สิ้นพระชนม์ในปี ค.ศ. 1243#เปลี่ยนทาง พระองค์เป็นชาวพุทธและได้รับการยกย่องว่าสร้างวัดของพระเจ้าชัยวรมันที่ 7 ที่ยังค้างอยู่จนแล้วเสร็จในช่วงอาณาจักรที่สงบสุขของพระองค์ จักรวรรดิเขมรสูญเสียการควบคุมอาณาจักรจามปาและ อาณาจักรสุโขทัย ที่เกิดใหม่ภายใต้ พ่อขุนศรีอินทราทิตย์ ซึ่งเข้าครอบครองดินแดนตะวันตกบางส่วนของอาณาจักรพระนคร
จารึกปราสาทพิมานอากาศ (K.๔๘๕) สร้างขึ้นในพุทธศตวรรษที่ ๑๘ สมัยพระเจ้าชัยวรมันที่ 7 เล่าเรื่องพระเจ้าศรีนฤปตีนทรวรมัน กษัตริย์เมืองละโว้ (ลโวทยปุระ) ประสูติจากพระนางศรีชัยราชเทวี พระมเหสีลำดับที่ ๑ ของพระเจ้าชัยวรมันที่ ๗ (อ้างอิง: Chansak Jindasri)
เมื่อพระเจ้าชัยวรมันที่ ๗ สวรรคต พระเจ้าศรีนฤปตีนทรวรมันได้ขึ้นครองราชย์เมืองพระนครหลวง (นครธม) ทรงเฉลิมพระนามว่าพระเจ้าอินทรวรมันที่ ๒ สืบทอดสายสกุลแห่งเมืองละโว้ (อ้างอิง: หม่อมเจ้าจันทร์จิรายุ รัชนี) 
เมื่อพระเจ้าอินทรวรมันที่ ๒ ยังทรงครองเมืองละโว้อยู่นั้น พระราชธิดาของพระองค์ได้แต่งงานกับพ่อขุนศรีนาวนำถุมกษัตริย์เมืองสุโขทัย-ศรีสัชนาลัย มีหลานชายพระนามว่า "พ่อขุนผาเมือง"
พระเจ้าชัยวรมันที่ 8

พระเจ้าชัยวรมันที่ 8  กษัตริย์แห่งจักรวรรดิขแมร์ ครองสิริราชสมบัติจาก ค.ศ. 1243 ถึง ค.ศ. 1295 เป็นเวลายาวนานถึง 52 ปีกระทั่งพระองค์สละราชบัลลังก์โดยพระองค์เปลี่ยนกลับมานับถือศาสนาฮินดูแทนพระพุทธศาสนาที่พระราชบิดา (พระเจ้าชัยวรมันที่ 7) และพระเชษฐา (พระเจ้าอินทรวรมันที่ 2) นับถือ ตลอดจนทำลายสิ่งก่อสร้างทางพระพุทธศาสนา และทรงอุปถัมภ์ศาสนาฮินดูตลอดรัชสมัย
ระหว่างรัชสมัยพระเจ้าชัยวรมันที่ 8 กองทัพมองโกลภายใต้การนำของจักรพรรดิกุบไลข่านได้กรีธาทัพเข้าโจมตีอาณาจักรพระนครเมื่อ ค.ศ. 1283 ทำให้พระองค์ต้องถวายบรรณาการแก่มองโกลเพื่อให้การปกครองของพระองค์ยังคงอยู่ ใน ค.ศ. 1290 ชนชาวมอญได้ประกาศอิสรภาพไม่ขึ้นกับจักรวรรดิขแมร์
พระเจ้าชัยวรมันที่ 8 เสียหายอย่างหนักจากการกระทำสงครามกับอาณาจักรสุโขทัย
พระเจ้าชัยวรมันที่ 8 นับถือลัทธิไศวะ กอปรกับศาสนาสถานของศาสนาฮินดูชื่อ Mangalartha (មង្គលាថ៌) สร้างเสร็จใน ค.ศ. 1295 ก่อนที่พระองค์จะถูกโค่นราชบัลลังก์โดยพระราชบุตรเขย พระเจ้าอินทรวรมันที่ 3 ซึ่งนับถือศาสนาพุทธ
เจ้าชายอาซิม บิน นาเยฟ

เจ้าชายอาซิม บิน นาเยฟ  ประสูติเมื่อวันที่ 27 เมษายน 2491 ณ อะเล็กซานเดรีย ประเทศอียิปต์ เป็นพระโอรสพระองค์เล็กใน เจ้าชายนาเยฟ บิน อับดุลลอฮ์ และ เจ้าหญิงไมไฮมา เป็นพระราชนัดดาใน สมเด็จพระราชาธิบดีอับดุลลาห์ที่ 1 แห่งจอร์แดน เป็นพระราชภาติยะใน สมเด็จพระเจ้าเฏาะลาลแห่งจอร์แดน พระองค์ทรงอยู่ในอันดับที่ 42 แห่งการสืบราชบัลลังก์จอรแดน พระองค์ทรงจบการศึกษาจากโรงเรียนมัธยมของเขาที่โรงเรียนมิลฟิลด์ และโรงเรียนซัมเมอร์เซ็ต ในอังกฤษ ทรงได้รับปริญญาด้านสถาปัตยกรรมภายในของอังกฤษ ในปี พ.ศ. 2515 
หลังจากที่มหาวิทยาลัย ทรงทำงานเป็นเวลาหลายปีใน สเปน กับ บริษัทสถาปนิกชั้นนำที่ได้รับประสบการณ์ ในปี พ.ศ. 2517 ทรงกลับมายังกรุงอัมมานซึ่งเริ่มต้นธุรกิจสถาปัตยกรรมของพระองค์เองนอกเหนือจากการนำเข้าและส่งออกเฟอร์นิเจอร์และอุปกรณ์เสริม
ระหว่างปี 2537 และปี 2539 ทรงเป็นอาจารย์สอนการออกแบบตกแต่งภายในที่มหาวิทยาลัยเพตรา ในปี พ.ศ. 2536 ทรงก่อตั้ง บริษัท รักษาความปลอดภัยขึ้นชื่อว่า อัช-ชา ซิลเคลิตี้ นอกจากนี้ยังทรงจัดตั้ง บริษัท จอร์แดนวิสัยทัศน์สำหรับการโทรคมนาคมในประเทศ ทรงเป็นประธานของทั้งสองบริษัท
งานอดิเรกของพระองค์คือการ ขี่ม้า ดำน้ำ และทรงพระอักษร (อ่านหนังสือ)
ด้านชีวิตส่วนพระองค์ ทรงเสกสมรสครั้งแรกกับ ฟรอสเซน โวกาชูริ ในปี 2517 และทรงหย่าในปี 2528 มีพระธิดาดังนี้
ต่อมาทรงเสกสมรสครั้งที่ 2 กับ ซารา คาลิมาส ต่อมาเป็น เจ้าหญิงซานา อาซิม มีพระธิดา-โอรสดังนี้
ฟรอสเซน โวกาชูริ

ฟรอสเซน โวกาชูริ  เกิดเมื่อวันที่ 7 สิงหาคม 2491 โดยเธอเสกสมรสกับ เจ้าชายอาซิม บิน นาเยฟ ในปี 2517 รับพระราชทานพระอิสริยยศที่ เจ้าหญิงฟรอสเซน อาซิมแห่งจอร์แดน พร้อมฐานันดร รอยัลไฮเนส ต่อมาทั้ง 2 หย่ากันเมื่อปี 2528 ซึ่งการหย่านั้นทำให้เธอกลับเป็นสามัญชน และสูญเสียพระอิสริยยศเจ้าหญิง ตามพระบรมราชโองการของ สมเด็จพระราชาธิบดีอับดุลลาห์ที่ 1 แห่งจอร์แดน และกลับมาใช้ชื่อตามเดิม ต่อมาได้สมรสใหม่อีกครั้ง โดยเธอและเจ้าชายอาซิมมีพระธิดาดังนี้
เธอได้รับการแต่งตั้งให้เป็นทูตของจอร์แดนประจำ กรุงมาดริด สเปน ตั้งแต่ปี 2535 จนถึงปัจจุบัน